Els estudiants paterners beneficiaris del descompte del 50% de l'abonament de FGV ja poden tramitar l'ajuda
16/04/2018

# Els estudiants paterners beneficiaris del descompte del 50% de l'abonament de FGV ja poden tramitar l'ajuda

[![Estación de metro de Campamento](/images/noticias/2018/04/metro-estacion-campamento.jpg)](/images/noticias/2018/04/metro-estacion-campamento.jpg)

16.04.2018

Un centenar d'estudiants paterners es beneficien d'aquesta ajuda, per la qual l'Ajuntament els subvenciona un 50% del preu de l'abonament del metre anual, i un 75% a aquells en risc d'exclusió social

Els estudiants paterners que van resultar beneficiaris del descompte del 50% de l'abonament anual del metre que ofereix l'Ajuntament a aquells joves empadronats a Paterna que ho van sol·licitar, ja poden tramitar el reemborsament d'aquesta subvenció.

Així ho ha anunciat hui la regidora de Mobilitat, Núria Campos qui ha destacat que un centenar d'estudiants del municipi s'han beneficiat d'aquesta ajuda municipal en la targeta de transport de FGV a la qual el consistori ha destinat més de 16.000 euros.

Per a fer-la efectiva, els beneficiaris poden tramitar el reemborsament del 50% del preu de l'abonament, presencialment en les oficines del SIAC o telemàticament per seu electrònica en el següent enllaç: [sede.paterna.es/opensiac/action/tramitesinfo?method=enter&id=366](https://sede.paterna.es/opensiac/action/tramitesinfo?method=enter&id=366).

L'abonament té una validesa de nou mesos, del 15 d'octubre de 2017 al 14 de juliol de 2018, i durant aquest període els beneficiaris poden realitzar viatges il·limitats en les zones de la seua elecció.

El preu de l'abonament varia en funció de les zones triades per l'usuari, així com si es tracta de renovació o nova targeta. D'aquesta manera, per una sola zona el cost total dels nou mesos serà de 267 euros; 333,20 euros per dues zones; 397,75 per tres zones i 452,30 pel total de les quatre zones. A aquest preu, se sumarien 2 euros en cas de renovació de targeta o 4 euros en cas de sol·licitar-se una nova.